Հավելված N 3

ՀՀ աշխատանքի և սոցիալական հարցերի նախարարի

-ի N - Ա/1 հրամանի

**ՊԱՅՄԱՆԱԳԻՐ N**

**ԱՋԱԿՑՈՂ ՄԻՋՈՑՆԵՐ ՏՐԱՄԱԴՐԵԼՈՒ ՄԱՍԻՆ**

**ք․Երևան  «\_\_\_\_» «\_\_\_\_\_\_\_\_» 20\_\_ թ.**

Հայաստանի Հանրապետության աշխատանքի և սոցիալական հարցերի նախարարությունը (այսուհետ` Պատվիրատու), ի դեմս՝ գլխավոր քարտուղար \_\_\_\_\_\_\_\_\_\_\_\_\_\_\_\_, որը գործում է նախարարության կանոնադրության հիման վրա մի կողմից, և \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(այսուհետ `Կատարող),

(կազմակերպության լրիվ անվանումը, կազմակերպական-իրավական ձևը)

ի դեմս\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(համապատասխան լիազորություն ունեցող անձի պաշտոնը, ազգանունը, անունը)

որը գործում է\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_հիման

(կանոնադրության, լիազորագրի կամ այլն)

վրա, մյուս կողմից, հիմք ընդունելով աջակցող միջոցներ տրամադրող կազմակերպությունների որակավորման նպատակով 20\_\_թ. «\_\_\_\_\_\_\_\_\_\_\_» «\_\_\_\_\_\_» -ին կայացած ՀՀ աշխատանքի և սոցիալական հարցերի նախարարի 20 թ. «\_\_\_\_\_\_\_\_\_\_\_»«\_\_\_\_\_\_» N \_\_\_\_\_\_\_\_\_ հրամանով (այսուհետ՝ Հրաման) ստեղծված որակավորման հանձնաժողովի տրված եզրակացությունը, կնքեցին սույն պայմանագիրը (այսուհետ` Պայմանագիր) հետևյալի մասի.:

1.**ՊԱՅՄԱՆԱԳՐԻ ԱՌԱՐԿԱՆ ԵՎ ԴՐԱ ԳՆԻ ՈՐՈՇՈՒՄԸ**

1.1. Կատարողը Պատվիրատուի հանձնարարությամբ մատուցում է Պայմանագրում նշված ծառայությունները (այսուհետ՝ Ծառայություններ), իսկ Պատվիրատուն վճարում է այդ Ծառայությունների դիմաց աջակցող միջոցի ձեռք բերման արժեքը՝ Պայմանագրով սահմանված կարգով և պայմաններով:

1.2. Կատարողի կողմից արտերկրից ներկրվող աջակցող միջոցները և դրա պատրաստման նյութերը (մասերը և դետալները) պետք է համապատասխանեն միջազգային կամ միջպետական կամ եվրոպական ստանդարտներին և ունենան այդ ստանդարտների համապատասխանության հավաստագիր կամ հայտարարագիր (այսուհետ` Համապատասխանության հավաստագիր կամ հայտարարագիր):

1.3. Պատվիրատուի համար ընդունելի է համարվում այն Համապատասխանության հավաստագիրը կամ հայտարարագիրը, որը ճանաչված է ԱՊՀ երկրներում, կամ դրան կից Կատարողը ներկայացրել է փորձարկում անցնելու վերաբերյալ արձանագրություն կամ Կատարողի կողմից ներկայացվել է Հայաստանի Հանրապետության Էկոնոմիկայի նախարարության Ստանդարտացման և չափագիտության ազգային մարմնի կողմից տրված միջազգային կամ միջպետական կամ եվրոպական ստանդարտներին համապատասխանելու վերաբերյալ համապատասխան հավաստագիր կամ հայտարարագիր:

1.4. Կատարողը Պայմանագրով սահմանված կարգով և ժամկետներում, Պետական հավաստագրում նշված կամ աջակցող միջոց ստանալու իրավունք ունեցող շահառուին (այսուհետ` Շահառու) տրամադրում է Պայմանագրի N 1 հավելվածով սահմանված նվազագույն պահանջներին (այսուհետ` Նվազագույն պահանջներ) և Պայմանագրի 1.2 և 1.3 կետերի պահանջներին համապատասխանող, ինչպես նաև Հրամանով հաստատված N 2 հավելվածի Ձև 2-ով (այսուհետև՝ Ձև 2) սահմանված ձևաչափով Պատվիրատուին ներկայացված աջակցող միջոց:

1.5. Կատարողը կարող է Շահառուի ցանկությամբ, նրան տրամադրել Պայմանագրով նախատեսված Նվազագույն պահանջներից տարբերվող՝ ավելի որակյալ (գնային արժեքով ավելի բարձր կամ Նվազագույն պահանջները գերազանցող) աջակցող միջոց: Եթե Շահառուի անհատական կարիքներին համապատասխանող` Պայմանագրով նախատեսված Նվազագույն պահանջներից տարբերվող՝ ավելի որակյալ աջակցող միջոցի գինը բարձր է դրա համար փոխհատուցվող գումարից, ապա Շահառուն իր ցանկությամբ այն կարող է ձեռք բերել գների տարբերությունը վճարելու դեպքում:

1.6. Եթե Շահառուն նախընտրում է ձեռք բերել աջակցող միջոցի փոխհատուցման համար նախատեսված գնից ավելի էժան աջակցող միջոց, որը չի տարբերվում Պայմանագրով նախատեսված Նվազագույն պահանջներից և համապատասխանում է նրա անհատական կարիքներին, ապա կարող է ավելացած գնային արժեքի սահմաններում նույն կազմակերպությունից ձեռք բերել այլ պահեստամասեր կամ հարակից պարագաներ (լրացուցիչ անիվներ, ոտնակներ, հակախոցային բարձիկներ, մարտկոցներ և այլն), որոնք օգտագործվում են աջակցող միջոցի ֆունկցիոնալությունը, երկարակեցությունը կամ հարմարավետությունն ապահովելու համար:

1.7. Եթե աջակցող միջոցի փաստացի գինը ավելի ցածր է դրա համար նախատեսված փոխհատուցման գնից, ապա Պատվիրատուն տրամադրված աջակցող միջոցի դիմաց փոխհատուցում է փաստացի գնին համապատասխան: Պայմանագրի շրջանակներում Շահառուին տրամադրվող աջակցող միջոցի փաստացի գնի հաշվարկի պատասխանատվությունը կրում է Կատարողը:

**2. ԿՈՂՄԵՐԻ ԻՐԱՎՈՒՆՔՆԵՐԸ ԵՎ ՊԱՐՏԱԿԱՆՈՒԹՅՈՒՆՆԵՐԸ**

2.1. Պատվիրատուն իրավունք ունի`

2.1.1. ցանկացած ժամանակ ստուգել Ծառայությունների մատուցման ընթացքը և աջակցող միջոցի որակը, Կատարողից ստանալ օրենքով չարգելված ցանկացած տեղեկատվություն Ծառայությունների ընթացքի վերաբերյալ՝ առանց միջամտելու Կատարողի գործունեությանը.

2.1.2. Կատարողի կողմից Նվազագույն պահանջներին չհամապատասխանող աջակցող միջոց տրամադրելու դեպքում՝

ա. չընդունել աջակցող միջոցի տրամադրման վերաբերյալ Պայմանագրի N 2 հավելվածով սահմանված հանձնման-ընդունման արձանագրությունը (այսուհետ` Արձանագրություն)՝ սահմանելով ոչ պատշաճ որակի աջակցող միջոցը Պայմանագրի Նվազագույն պահանջներին համապատասխանող աջակցող միջոցով անհատույց փոխարինման ողջամիտ ժամկետ (ողջամիտ ժամկետը չի կարող գերազանցել 21 օրը)՝ կիրառելով Պայմանագրի 5.2 կետով սահմանված տույժը.

բ. հետ գանձել Պայմանագրի Նվազագույն պահանջներին չհամապատասխանող յուրաքանչյուր տրամադրված աջակցող միջոցի համար վճարված գումարն ամբողջությամբ, եթե Կատարողը հրաժարվում է ողջամիտ ժամկետում անհատույց փոխարինել ոչ պատշաճ որակի կամ Նվազագույն պահանջներին չհամապատասխանող աջակցող միջոցը Պայմանագրի Նվազագույն պահանջներին համապատասխանող աջակցող միջոցով.

գ. հետ գանձել տրամադրված աջակցող միջոցի համար վճարված գումարն ամբողջությամբ, եթե ողջամիտ ժամկետում անհատույց փոխարինված աջակցող միջոցը ոչ պատշաճ որակի է կամ չի հանդիսանում սույն պայմանագրի 2.4.2 կետով սահմանված աջակցող միջոց:

2.1.3. Միակողմանի լուծել Պայմանագիրը, եթե Կատարողն էականորեն խախտել է Պայմանագիրը։ Կատարողի կողմից Պայմանագիրը խախտելն էական է համարվում, եթե՝

ա. Կատարողը հրաժարվել է ողջամիտ ժամկետում անհատույց փոխարինել ոչ պատշաճ որակի աջակցող միջոցը Պայմանագրի Նվազագույն պահանջներին համապատասխանող աջակցող միջոցով.

բ. Կատարողը ներկայացված հիմնավորումների հիման վրա ստանձնելով պարտավորություն՝ ողջամիտ ժամկետում անհատույց չի փոխարինել ոչ պատշաճ որակի աջակցող միջոցը Պայմանագրի Նվազագույն պահանջներրին համապատասխանող աջակցող միջոցով.

գ. Կատարողի կողմից տրամադրված ոչ պատշաճ որակի աջակցող միջոցը առողջական վնաս է հասցրել շահառուին.

դ. եթե առկա են Պայմանագրի 7.4 կետով սահմանված դեպքերը

2.2. Պատվիրատուն պարտավոր է`

2.2.1. ընդունել հաշվետու ամսում Կատարողի կողմից մատուցված Ծառայությունների մասին հաշվետվությունները (թղթային կամ էլեկտրոնային եղանակով)` համաձայն 3.1 կետով պահանջվող փաստաթղթերի, իսկ դրանցում անհապատասխանություններ կամ թերություններ հայտնաբերելու դեպքում` այդ մասին անհապաղ գրավոր հայտնել Կատարողին.

2.2.2. հինգ աշխատանքային օրվա ընթացքում Կատարողի կողմից 2.2.1 կետով ներկայացված փաստաթղթերում անհամապատասխանություններ և թերություններ չգտնելու դեպքում` ընդունելի համարել մատուցված Ծառայությունների արդյունքը և Կատարողին տրամադրել իր կողմից ստորագրված Արձանագրության մեկ օրինակ.

2.2.3. մատուցված Ծառայությունների արդյունքն ընդունելի համարելու դեպքում, Պայմանագրով սահմանված կարգով և ժամկետներում Կատարողի հաշվարկային հաշվին փոխանցել ընդունված հաշվետվություններով նախատեսված գումարը, իսկ տուգանքների առկայության դեպքում` դրանք հաշվարկել Պայմանագրի 2.1.2 կետի համաձայն:

2.3. Կատարողն իրավունք ունի`

2.3.1. Պատվիրատուից պահանջել մատուցված Ծառայությունների դիմաց փոխհատուցման ենթակա գումարը վճարել Պայմանագրով սահմանված չափով, կարգով և ժամկետում.

2.3.2. Պատվիրատուից պահանջել չմիջամտելու Կատարողի կողմից Պայմանագրի շրջանակներում իրականացվող գործունեությանը.

2.3.3. Ցանկացած պահի միակողմանիորեն լուծել Պայմանագիրը և դուրս գալ որակավորված Կազմակերպությունների ցանկից, եթե տվյալ պահին Պատվիրատուի նկատմամբ ստանձնած պարտավորություններն ամբողջությամբ կատարված են:

2.4. Կատարողը պարտավոր է`

2.4.1. աջակցող միջոցը Շահառուին տրամադրել Նվազագույն պահանջներին համապատասխան, ՀՀ օրենսդրությամբ և Պայմանագրով սահմանված կարգի և պայմանների համաձայն: Կազմակերպությունը պարտավոր է ունենալ մշտապես պետական հավաստագրով սահմանաված գնին համարժեք աջակցող միջոցներ:

2.4.2. աջակցող միջոցը Շահառուին տրամադրել նրա անհատական կարիքներին համապատասխան.

2.4.3. աջակցող միջոցը Շահառուին տրամադրել` Շահառուի կարիքներին վերջնականապես հարմարեցնելուց և նրա գրավոր համաձայնությունը ստանալուց հետո.

2.4.4. Շահառուին սպասարկել պատշաճ մակարդակով, սովորեցնել աջակցող միջոցը օգտագործելու ձևը.

2.4.5. Պատվիարատուին տրամադրել տեղեկատվություն իր գործունեության վայրի, այլ սպասարկման կետերի և ներկայացուցչությունների վերաբերյալ (հասցե, հեռախոսահամար, էլեկտրոնային փոստ և այլն): Իր գործունեության վայրի, այլ սպասարկման կետերի և ներկայացուցչությունների վերաբերյալ տեղեկատվության (հասցե, հեռախոսահամար, էլեկտրոնային փոստ և այլն) փոփոխման դեպքում այդ մասին եռօրյա ժամկետում հայտնել Պատվիրատուին.

2.4.6. Պատվիրատուին ներկայացնել տրամադրվող աջակցող միջոցի տեխնիկական նկարագրությունները, լուսանկարները, գները և այլ տեղեկատվություն, ինչպես նաև տրամադրվող աջակցող միջոցների տեսականու, դրանց տեխնիկական նկարագրությունների, լուսանկարների, գների և այլ տեղեկատվության փոփոխության դեպքում եռօրյա ժամկետում ներկայացնել Պատվիրատուին՝ Ձև 2-ով սահմանված ձևաչափով.

2.4.7. Ողջամիտ ժամկետում անհատույց փոխարինել ոչ պատշաճ որակի աջակցող միջոցը Պայմանագրի Նվազագույն պահանջներին համապատասխանող աջակցող միջոցով.

2.4.8. Պայմանագրով նախատեսված դեպքերում վճարել Պայմանագրի 5.2, 5.3, 5.4 կետերով նախատեսված տույժերն ու տուգանքները.

2.4.9. Ծառայությունները մատուցել պատշաճ որակով.

2.4.10. Պայմանագրի գործողության ընթացքում լուծարման կամ սնանկացման գործընթաց սկսելու դեպքում դրա մասին նախապես գրավոր տեղեկացնել Պատվիրատուին.

2.4.11. չհրապարակել կամ երրորդ անձանց որևէ կերպ հասանելի չդարձնել Պայմանագրի կատարման ընթացքում Շահառուների վերաբերյալ իրեն հայտնի դարձած տեղեկությունները և տվյալները, բացառությամբ ՀՀ օրենսդրությամբ սահմանված դեպքերի:

**3. ԱՋԱԿՑՈՂ ՄԻՋՈՑԻ ՏՐԱՄԱԴՐՄԱՆ ԵՎ ԴՐԱ ԿԱՏԱՐՄԱՆ ԱՐԴՅՈՒՆՔԻ ԸՆԴՈՒՆՄԱՆ ԿԱՐԳԸ**

3.1. Պատվիրատուի կողմից Պայմանագրի կամ դրա մի մասի կատարման արդյունքներն ընդունվում են Պատվիրատուի և Կատարողի կողմից երկկողմ ստորագրված և կնքված Արձանագրությունով: Կատարողը, մինչև յուրաքանչյուր ամսվա 5-րդ աշխատանքային օրը, իսկ դեկտեմբեր ամսվա համար` մինչև դեկտեմբերի 20-ը, Պատվիրատուին է ներկայացնում նախորդ ամսում Շահառուներին տրամադրված աջակցող միջոցի մասին իր կողմից ստորագրված Արձանագրության 2 օրինակ, պրոթեզաօրթոպեդիկ և վերականգնողական պարագաների տրամադրման տեղեկատվական համակարգից արտածած ամփոփ հաշվետվությունը, հաշիվ-ապրանքագիրը (2 օրինակ): **Ֆունկցիոնալ պրոթեզի տրամադրման դեպքում կազմակերպությունը պարտավորովում է ներկայացնել ամբողջական (բացվածքով) տեղեկատվություն՝ դետալների գնային արժեքների վերաբերյալ՝ համաձայն սույն պայմանագրի N 3 հավելվածի։**

3.2. Պատվիրատուի կողմից Արձանագրությունը ստորագրվում է, եթե Շահառուին տրամադրված աջակցող միջոցը համապատասխանում է Պայմանագրի 2.2.2 կետի պայմաններին։ Հակառակ դեպքում Պայմանագրի կամ դրա մի մասի կատարման արդյունքները չեն ընդունվում, Արձանագրությունը չի ստորագրվում և Պատվիրատուն ձեռնարկում է նման իրավիճակի համար Պայմանագրով նախատեսված համապատասխան միջոցները:

3.3. Պատվիրատուն Արձանագրությունը ստանալու պահից հնգօրյա ժամկետում Կատարողին է ներկայացնում իր կողմից ստորագրված Արձանագրության մեկ օրինակը կամ աջակցող միջոցի տրամադրման արդյունքը չընդունելու մասին պատճառաբանված մերժումը։

**4. ՊԵՏԱԿԱՆ ՀԱՎԱՍՏԱԳՐԻ ԱՐԺԵՔԸ ԵՎ ՎՃԱՐՄԱՆ ԿԱՐԳԸ**

4.1. Աջակցող միջոցի ձեռքբերման արժեքը սահմանվում է պետական բյուջեով աջակցող միջոցների ձեռքբերման համար նախատեսված միջոցների շրջանակներում, իսկ պետական հավաստագրի մեկ միավորի գնային արժեքը որոշվում է Նախարարի համապատասխան հրամաններով։ Պետական հավաստագրի արժեքը ներառում է նաև Կատարողի կողմից իրականացվող բոլոր ծախսերը, հարկերն ու տուրքերը և ՀՀ օրենդրությամբ սահմանված այլ վճարները։

4.2 .Աջակցող միջոցի ձեռքբերման արժեքի փոփոխության դեպքում Պատվիրատուն այդ մասին պաշտոնապես տեղեկացնում է Կատարողին:

4.3. Պատվիրատուն` Կատարողի կողմից մատուցված Ծառայությունների դիմաց փոխհատուցում է անկանխիկ` դրամական միջոցները Կատարողի հաշվարկային հաշվին փոխանցելու միջոցով։ Դրամական միջոցների փոխանցումը կատարվում է երկկողմ ստորագրված Արձանագրության հիման վրա` փոխհատուցման համար նախատեսված ամսում` 20 բանկային օրվա ընթացքում, բայց ոչ ավելի, քան տվյալ ժամանակահատվածի համար նախատեսված միջոցների չափից։ Եթե մատուցված Ծառայությունների դիմաց փոխհատուցելու համար տվյալ ժամանակահատվածում նախատեսված միջոցները չեն բավարարում, ապա փոխհատուցումը, սույն կետի պայմաններով, իրականացվում է այն ամսում, որում դրամական միջոցները նախատեսված են, սակայն ոչ ուշ քան տվյալ տարվա դեկտեմբերի 20-ը։

**5. ԿՈՂՄԵՐԻ ՊԱՏԱՍԽԱՆԱՏՎՈՒԹՅՈՒՆԸ**

5.1. Պայմանագրով չնախատեսված դեպքերում, կողմերը ՀՀ օրենսդրությամբ սահմանված կարգով պատասխանատվություն են կրում Պայմանագրով նախատեսված իրենց պարտավորությունները չկատարելու կամ ոչ պատշաճ կատարելու համար:

5.2. Տրամադրված յուրաքանչյուր ոչ պատշաճ որակի աջակցող միջոցի տրամադրման օրվանից հաշվարկվում է տույժ՝ աջակցող միջոցի ձեռքբերման արժեքի 1%-ի չափով յուրաքանչյուր օրվա համար՝ մինչև դրա փոխարինումը Պայմանագրի Նվազագույն պահանջներրին համապատասխանող աջակցող միջոցով:

5.3. Պատվիրատուի կողմից Պայմանագրի 2.1.3 կետի «ա», «բ» և «գ» ենթակետերի հիմքով Պայմանագիրը միակողմանի լուծելու դեպքում Կատարողը վճարում է տուժանք՝ աջակցող միջոցի ձեռքբերման արժեքի կրկնապատիկի չափով:

5.4. Չմատուցված ծառայությունների վերաբերյալ կամ 2.4.3 կետով նախատեսված պահանջները կատարված չլինելու դեպքում Արձանագրություն ներկայացնելու կամ Պատվիրատուին Պայմանագրով նախատեսված պարտավորությունների կատարման դեպքերի մասին ակնհայտ կեղծ տեղեկատվություն տրամադրելու դեպքում, բացի օրենսդրությամբ սահմանված դեպքերից, Կատարողից գանձվում է տուգանք տվյալ աջակցող միջոցի ձեռքբերման հարյուրապատիկի չափով:

5.5. Պայմանագրով սահմանված տույժերը հաշվարկվում և հաշվանցվում են աջակցող միջոցի տրամադրման արդյունքում Կատարողին փոխհատուցման ենթակա գումարներից, իսկ դրա անհնարինության դեպքում` ՀՀ օրենսդրությամբ սահմանված կարգով:

5.6. Տուգանքի կամ տուժանքի վճարումը կողմերին չի ազատում իրենց պայմանագրային պարտավորությունները լրիվ կատարելու պարտականությունից, եթե այլ բան նախատեսված չէ Պայմանագրով։

**6. ԱՆՀԱՂԹԱՀԱՐԵԼԻ ՈՒԺԻ ԱԶԴԵՑՈՒԹՅՈՒՆ (ՖՈՐՍ-ՄԱԺՈՐ)**

6.1. Պայմանագրով պարտավորություններն ամբողջությամբ կամ մասնակիորեն չկատարելու համար կողմերն ազատվում են պատասխանատվությունից, եթե դա եղել է անհաղթահարելի ուժի ազդեցության հետևանքով, որը ծագել է Պայմանագիրը կնքելուց հետո, և որը կողմերը չէին կարող կանխատեսել կամ կանխարգելել։ Այդպիսի իրավիճակներ են երկրաշարժը, ջրհեղեղը, հրդեհը, պատերազմը, ռազմական և արտակարգ դրություն հայտարարելը, հաղորդակցության միջոցների աշխատանքի դադարեցումը, պետական մարմինների ընդունված իրավական ակտերը և այլ արտակարգ և անկանխատեսելի հանգամանքներ, որոնք անհնարին են դարձնում Պայմանագրով ստանձնած պարտավորությունների կատարումը։ Եթե արտակարգ ուժի ազդեցությունը շարունակվում է երեք ամսից ավելի, ապա կողմերից յուրաքանչյուրն իրավունք ունի լուծել Պայմանագիրը՝ այդ մասին նախապես տեղյակ պահելով մյուս կողմին։

**7. ԵԶՐԱՓԱԿԻՉ ԴՐՈՒՅԹՆԵՐ**

7.1. Պայմանագիրն ուժի մեջ է մտնում և կողմերի համար պարտադիր է դառնում կնքելու պահից:

7.2. Պայմանագիրը կնքվում է անժամկետ:

7.3. Կատարողը կարող է լուծել պայմանագիրը, եթե մարված են պայմանագրով նախատեսված պարտավորությունները, կամ եթե այդ պարտավորությունները Կատարողը, օրենսդրությամբ սահմանված կարգով, փոխանցել է այլ կազմակերպության, որը հանդիսանում է Պատվիրատուի կողմից որակավորված աջակցող միջոցներ տրամադրող կազմակերպություն:

7.4. Այն դեպքում, երբ Հայաստանի Հանրապետության օրենսդրության պահանջների կատարման նկատմամբ հսկողության կամ վերահսկողության կամ բողոքների քննության արդյունքում արձանագրվում է, որ աջակցող միջոցների տրամադրման գործընթացում, Կատարողը ներկայացրել է կեղծ փաստաթղթեր (տեղեկություններ և տվյալներ), կամ որակավորման ընթացակարգի արդյունքում Կատարողին որակավորված ճանաչելու մասին որոշումը չի համապատասխանում Հայաստանի Հանրապետության օրենսդրությանը, ապա այդ հիմքերն ի հայտ գալուց հետո Պատվիրատուն իրավունք ունի միակողմանիորեն լուծելու Պայմանագիրը, եթե արձանագրված խախտումները մինչև Պայմանագրի կնքումը հայտնի լինելու դեպքում հիմք կհանդիսանային Պայմանագիրը չկնքելու համար։ Ընդ որում, Պատվիրատուն չի կրում Պայմանագրի միակողմանի լուծման հետևանքով Կատարողի համար առաջացող վնասների (այդ թվում բաց թողնված օգուտի) ռիսկը, իսկ Կատարողը պարտավոր է Հայաստանի Հանրապետության օրենսդրությամբ սահմանված կարգով փոխհատուցել իր մեղքով Պատվիրատուի կրած վնասները:

7.5. Պայմանագիրը միակողմանի լուծվելու դեպքում Կատարողը կարող է Պատվիրատուի հետ նոր Պայմանագիր կնքել ոչ շուտ, քան մեկ տարի լրանալուց հետո:

7.6. Պայմանագրում փոփոխություններ և լրացումներ կարող են կատարվել միայն կողմերի փոխադարձ համաձայնությամբ՝ համաձայնագիր կնքելու միջոցով, որը կհանդիսանա Պայմանագրի անբաժանելի մասը: Պայմանագրում ցանկացած փոփոխություն և լրացում վավեր է այն պայմանով, եթե դրանք կատարված են գրավոր և ստորագրված կողմերի (նրանց լիազոր ներկայացուցիչների) կողմից:

7.7. Պայմանագիրը կարող է լուծվել կողմերի փոխադարձ համաձայնությամբ:

7.8. Պայմանագրի գործողության ժամկետը դադարում է, եթե Պատվիրատուի մոտ վերացել է Աջակցող միջոցներ որակավորված կազմակերպությունների միջոցով տրամադրելու անհրաժեշտությունը: Այս մասին Պատվիրատուն անհապաղ տեղեկացնում է Կատարողին:

7.9. Պայմանագրի պատշաճ կատարման պայմաններում կողմերի օգուտները (խնայողություններ) կամ կրած վնասները տվյալ կողմի օգուտը կամ կրած վնասն են:

7.10. Երրորդ անձանց նկատմամբ Պայմանագրի կողմերի պարտավորությունները, ներառյալ՝ Պայ­մանագրի կատարման շրջանակում Կատարողի կնքած այլ գործարքները և դրանցից բխող պար­տա­վորությունները, դուրս են Պայմանագրի կարգավորման առարկայից և չեն կարող ազդել Պայմանագրի կա­տարման արդյունքն ընդունելու վրա։ Այդ գործարքների և դրանցից բխող պարտավորությունների կա­տարման համար պատասխանատվությունը կրում է Կատարողը:

7.11. Պայմանագրի կապակցությամբ ծագած վեճերը լուծվում են բանակցությունների միջոցով։ Համաձայնություն ձեռք չբերելու դեպքում վեճերը լուծվում են դատական կարգով:

7.12. Պայմանագրի հավելվածները հանդիսանում են դրա անբաժանելի մասը:

7.13. Պայմանագիրը և դրա հավելվածները կազմված են ---- էջից, կնքվում են երկու օրինակից, որոնք ունեն հավասարազոր իրավաբանական ուժ։ Յուրաքանչյուր կողմին տրվում է Պայմանագրի մեկ օրինակ:

7.14. Պայմանագրից ծագած կողմի վճարային պարտավորությունը չի կարող դադարել այլ պայմանագրից ծագած՝ հակընդդեմ պարտավորության հաշվանցով, առանց կողմերի գրավոր և կնիքով հաստատված համաձայնության։ Պայմանագրից ծագած պահանջի իրավունքը չի կարող փոխանցվել այլ անձի, առանց պարտապան կողմի գրավոր համաձայնության:

7.15. Պայմանագրի նկատմամբ կիրառվում է Հայաստանի Հանրապետության իրավունքը։

**8. ԿՈՂՄԵՐԻ ՀԱՍՑԵՆԵՐԸ, ԲԱՆԿԱՅԻՆ ՎԱՎԵՐԱՊԱՅՄԱՆՆԵՐԸ ԵՎ ՍՏՈՐԱԳՐՈՒԹՅՈՒՆՆԵՐԸ**

|  |  |  |
| --- | --- | --- |
| **Պ Ա Տ Վ Ի Ր Ա Տ ՈՒ**  Անվանումը`  Հասցեն`  Բանկի անվանումը`  Հ/Հ  ՀՎՀՀ  Գլխավոր քարտուղար`  ....................................  Կ.Տ. (ստորագրություն) |  | **Կ Ա Տ Ա Ր Ո Ղ**  Անվանումը`  Հասցեն`  Բանկի անվանումը`  Հ/Հ  ՀՎՀՀ  Տնօրեն`  ................................  Կ.Տ. (ստորագրություն) |

Հավելված N 1

«\_\_\_\_\_\_\_\_» «\_\_\_\_\_\_\_\_\_\_\_\_\_\_\_\_\_\_\_» 20\_\_ թ.

N «\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_» պայմանագրի

**ՆՎԱԶԱԳՈՒՅՆ ՊԱՀԱՆՋՆԵՐ**

**ԱՋԱԿՑՈՂ ՄԻՋՈՑՆԵՐԻ ՏՐԱՄԱԴՐՄԱՆ**

Հայաստանի Հանրապետության աշխատանքի և սոցիալական հարցերի նախարարության գլխավոր քարտուղարի 2023 թվականի փետրվարի 22-ի N 16-Ա/2 հրամանով սահմանված աջակցող միջոցների նվազագույն պահանջները կիրառվում են պետական բյուջեի կողմից պետական և ոչ պետական հավաստագրերի հիման վրա աջակցող միջոցների տրամադրման նկատմամբ:

Վերոնշյալ ծառայությունների հետ առնչվող հարաբերությունները կարգավորվում են Հայաստանի Հանրապետության կառավարության 2015 թվականի սեպտեմբերի 10-ի N 1035-Ն որոշումով:

Հայաստանի Հանրապետության կառավարության 2015 թվականի սեպտեմբերի 10-ի N 1035-Ն որոշման համաձայն աջակցող միջոց ստանալու իրավունք ունեցող անձանց (այսուհետ՝ շահառու) տրամադրվում են հետևյալ տեսակի աջակցող միջոցները.

|  |  |
| --- | --- |
| Հ/Հ | **ԱՋԱԿՑՈՂ ՄԻՋՈՑՆԵՐԻ ՑՈՒՑԱԿ** |
|  | **ՊՐՈԹԵԶՆԵՐ** |
|  |  |
|  |  |
|  |  |
|  |  |
|  | **ՕՐԹԵԶՆԵՐ** |
|  |  |
|  |  |
|  |  |
|  | **ԱՋԱԿՑՈՂ ԱՅԼ ՄԻՋՈՑՆԵՐ** |
|  |  |
|  |  |
|  |  |
|  |  |

Ստորև ներկայացվում են յուրաքանչյուր աջակցող միջոցի Նվազագույն պահանջները՝ առանձին-առանձին՝ ըստ վերը նշված ցուցակում ներկայացված համարակալման.

Հավելված N 2

«\_\_\_\_\_\_\_\_» «\_\_\_\_\_\_\_\_\_\_\_\_\_\_\_\_\_\_\_» 20\_\_ թ.

N «\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_» պայմանագրի

|  |  |
| --- | --- |
| Պայմանագրի կողմ  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  գտնվելու վայրը \_\_\_\_\_\_\_\_\_\_\_\_\_\_  հհ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  հվհհ \_\_\_\_\_\_\_\_\_\_\_\_\_\_\_\_\_\_\_\_\_\_\_ | Պատվիրատու  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  գտնվելու վայրը \_\_\_\_\_\_\_\_\_\_\_\_\_\_\_\_\_  հհ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  հվհհ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**ԱՐՁԱՆԱԳՐՈՒԹՅՈՒՆ N**

**ՊԱՅՄԱՆԱԳՐԻ ԿԱՄ ԴՐԱ ՄԻ ՄԱՍԻ ԿԱՏԱՐՄԱՆ ԱՐԴՅՈՒՆՔՆԵՐԻ**

**ՀԱՆՁՆՄԱՆ-ԸՆԴՈՒՆՄԱՆ**

«\_\_\_» «\_\_\_\_\_\_\_\_\_\_\_\_\_\_\_\_\_\_» 20\_\_թ*.*

Պայմանագրի /այսուհետ` Պայմանագիր/ անվանումը` \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Պայմանագրի կնքման ամսաթիվը` «\_\_\_\_» «\_\_\_\_\_\_\_\_\_\_\_\_\_\_\_\_\_\_» 20\_\_թ.

Պայմանագրի համարը` \_\_\_\_\_\_\_\_\_\_

Պատվիրատուն՝ ի դեմս \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ և

Պայմանագրի կողմը՝ ի դեմս\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, հիմք ընդունելով Պայմանագրի կատարման վերաբերյալ «\_\_\_\_» «\_\_\_\_\_\_\_\_\_\_\_\_\_\_\_\_\_\_» 20\_\_թ. կազմված` գնման հայտը նախագծած ներկայացուցչի N \_\_\_եզրակացությունն այն մասին, որ Պայմանագրով նախատեսված` ստորև նշված ծառայությունները համապատասխանում են Պայմանագրով ամրագրված տեխնիկական բնութագրերին և գնման ժամանակացույցին` կազմեցին սույն արձանագրությունը հետևյալի մասին.

Պայմանագրի շրջանակներում Պայմանագրի կողմը մատուցել է հետևյալ ծառայությունները՝

|  |  |  |  |  |  |
| --- | --- | --- | --- | --- | --- |
| N | Մատուցված ծառայությունների | | | | |
| անվանումը | տեխնիկական բնութագրի համառոտ շարադրանքը | քանակական ցուցանիշը | կատարման ժամկետը | Վճարման ենթակա գումարը /հազար դրամ/ |
| փաստացի | փաստացի |
|  |  |  |  |  |  |

Վերոհիշյալ ծառայությունների մատուցման վերաբերյալ բոլոր հաշիվ-ապրանքագրերը հանդիսանում են սույն արձանագրության բաղկացուցիչ մասը և կցվում են:

|  |  |
| --- | --- |
| Ծառայությունը հանձնեց | Ծառայությունն ընդունեց |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ստորագրություն | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ստորագրություն |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ազգանուն, անուն | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ազգանուն, անուն |
| Կ.Տ. | Կ.Տ. **»** |
|  |  |
|  |  |

Հավելված N 3

«\_\_\_\_\_\_\_\_» «\_\_\_\_\_\_\_\_\_\_\_\_\_\_\_\_\_\_\_» 20\_\_ թ.

N «\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_» պայմանագրի

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(շահառուի անուն, ազգանուն և հայրանուն)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_«\_\_\_\_\_»\_«\_\_\_\_\_\_\_\_\_\_\_»\_\_20\_\_\_\_\_թ․\_

(տրամադրված ֆունկցիոնալ պրոթեզի անվանումը և տրամադրման ամսաթիվը)

|  |  |  |  |  |  |
| --- | --- | --- | --- | --- | --- |
| Հ/Հ | Դետալի անվանումը | Քանակը | Չափման միավոր | Միավորի արժեքը | Գինը  (ՀՀ հազ․ դրամ) |
| 1. |  |  |  |  |  |
| 2. |  |  |  |  |  |
| . |  |  |  |  |  |
| . |  |  |  |  |  |
| . |  |  |  |  |  |
| . |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| Ֆունկցիոնալ պրոթեզի ընդհանուր գումարը | | | | |  |

Կազմակերպության անվանումը \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Տնօրեն՝ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(անուն, ազգանուն և ստորագրություն)

«\_\_\_\_\_\_» «\_\_\_\_\_\_\_\_\_\_\_\_\_\_» 20\_\_\_թ․